b'\n_START_ARTICLE_\nKatarina Parr\n_START_SECTION_\nPrva dva zakona\n_START_PARAGRAPH_\nKatarina se je rodila leta 1512, najverjetneje avgusta. Bila je prvi otrok Thomasa Parra, Henrikovega viteza, in Maud Green, dvorne dame Katarine Aragonske. Povsem verjetno je, da je bila Katarina poimenovana po kraljici Katarini, ki je bila tudi njena botra._NEWLINE_Leta 1929 se je pri sedemnajstih letih poro\xc4\x8dila s sirom Edvardom Burghom, vnukom Edvarda Burgha, 2. barona Burghskega, in postala vdova \xc5\xa1tiri leta kasneje. Poleti 1534 se je poro\xc4\x8dila s svojim bratrancem, baronom Johnom Nevillom, dobila dva pastorka, Johna in Margareto, in spet postala vdova leta 1543.\n_START_SECTION_\nZakon s Henrikom VIII.\n_START_PARAGRAPH_\nPo smrti drugega mo\xc5\xbea je bogata vdova brez otrok izkoristila materino prijateljstvo s Katarino Aragonsko in pridobila naklonjenost Katarinine h\xc4\x8derke, lady Marije. Do 16. februarja 1543 je postala del Marijinega gospodinjstva in tam je ujela pozornost kralja, ki je od usmrtitve svoje pete \xc5\xbeene iskal novo \xc5\xbeeno._NEWLINE_Petkrat se je polo\xc5\xbeaj Henrikove \xc5\xbeene, ne glede na naziv, ki je pri\xc5\xa1el s poroko, pokazal za tveganega in Henrik je te\xc5\xbeko na\xc5\xa1el novo nevesto. Po novem zakonu, ki ga je Henrik uvedel pred obglavljenjem Katarine Howard, bi bila vsaka njegova bodo\xc4\x8da \xc5\xbeena, ki bi lagala o svoji nedol\xc5\xbenosti, avtomati\xc4\x8dno obsojena na obglavljenje. Henrik ni bil dober pri prepoznavanju devic; sumil je v Ano Klevsko, ki je sigurno umrla kot devica, vendar se je zmotil pri Katarini Howard, za katero je mislil, da je devica. Katarina po drugi strani ni imela problema s tem, saj svoje nedol\xc5\xbenosti ni morala potrditi; bila je bogata in dvakratna vdova. Tako je ostala najbolj\xc5\xa1a Henrikova mo\xc5\xbenost za poroko.  \xc4\x8ceprav se je za\xc4\x8dela zanimati za Thomasa Seymoura, brata umrle kraljice Jane, je videla kot svojo dol\xc5\xbenost sprejeti Henrikovo snubitev in ne Thomasovo._NEWLINE_S kraljem se je poro\xc4\x8dila 12. julija 1543 v pala\xc4\x8di Hampton. Ni postala le kraljica Anglije, temve\xc4\x8d tudi novonastalega kraljestva Irske. Kot kraljica je bila Katarin delno zaslu\xc5\xbena za spravo med Henrikom in njegovima h\xc4\x8derama, Marijo in Elizabeto, ki sta kasneje postali angle\xc5\xa1ki vladarici. Razvila je tudi prijateljski odnos s Henrikovim sinom Edvardom, ki je nasledil Henrika kot Edvard VI._NEWLINE_V \xc4\x8dasu treh mesecev, od julija do septembra 1544, je Katarina upravljala s kraljestvoma v Henrikovem imenu, ki je od\xc5\xa1el na svoj zadnji in neuspe\xc5\xa1ni pohod v Francijo. Edina \xc5\xbeena, ki ji je Henrik predhodno zaupal to dol\xc5\xbenost, je bila Katarina Aragonska in to desetletja prej. Zahvalju\xc4\x8d dejstvu, da je bil njen stric \xc4\x8dlan kraljevskega sveta in v dobrem odnosu s Thomasom Cranmerom in grofom Hertfordaskim, je Katarina imela mo\xc5\xbenosti upravljati z dr\xc5\xbeavo tako, kot je ona menila, da je treba. V tem \xc4\x8dasu se je Katarina ukvarjala s financami, podpisala pet kraljevih razglasov in bila obve\xc5\xa1\xc4\x8dena o vseh dogajanjih na nestabilnem \xc5\xa0kotskem, kjer je takrat vladala kraljica Marija I. Meni se, da so odlo\xc4\x8ditve, ki jih je sprejela kot regent, skupaj z mo\xc4\x8dnim zna\xc4\x8dajem in dostojanstvom, veliko vplivale na poznej\xc5\xa1o vladavino njene pastorke Elizabete._NEWLINE_Njena verskega prepri\xc4\x8danja so zapletena zaradi pomanjkanja dokazov in navedb. Katarinin dvor je bil odprt za \xc5\xa1tevilne intelektualne in verske razprave, zaradi \xc4\x8desar je kmalu pridobila nezaupanje katoli\xc4\x8danov. Katarina je bila rojena in vzgojena kot katoli\xc4\x8danka, vendar je kasneje v \xc5\xbeivljenju pokazala zanimanje za "novo vero". Zanjo se je zanimala dovolj, da je pridobila nezaupanje katoli\xc4\x8danov, \xc5\xa1e posebej od nad\xc5\xa1kofa Stephena Gardinerja in kanclerja Thomasa Wriothesleya, grofa Southamptonskega, ki sta poku\xc5\xa1ala obrniti kralja proti njej leta 1546. Na\xc4\x8drtovana je bila tudi aretacija, vendar je Katarini uspelo prepri\xc4\x8dati mo\xc5\xbea, da se je z njim le pogovarjala o veri z namero, da bi mu spravila misli stran od bole\xc4\x8dine zaradi razjede na nogi. Henrik je ostal katoli\xc4\x8dan, \xc4\x8deprav ne rimokatoli\xc4\x8dan, in je kmalu prepovedal tak\xc5\xa1no zbiranje in teolo\xc5\xa1ke razprave, ki so jih konservativci \xc5\xa1teli za zarod herezije, vendar Katarina ni imela te\xc5\xbeav zaobiti mo\xc5\xbeevih ukazov in nadaljevati s preu\xc4\x8devanjem protestantskih pogledov. Kasneje, ko je preganjanje protestantov in preve\xc4\x8d vernih katoli\xc4\x8danov doseglo vrhunec, je bila Katarina prisiljena vre\xc4\x8di ven vse svoje teolo\xc5\xa1ke knjige.\n_START_SECTION_\nZadnji zakon in smrt\n_START_PARAGRAPH_\nPo Henrikovi smrti 28. januarja 1547 je imela Katarina svobodo poro\xc4\x8diti se s svojo staro ljubeznijo, Thomasom Seymourjem (zdaj baronom Sudeleyskim), vendar je bila njena sre\xc4\x8da kratkotrajna. Mnogi, vklju\xc4\x8dno z njenimi prej\xc5\xa1njimi pastorki, niso videli njeno odlo\xc4\x8ditev za primerno; Thomas je bil vse, le ne popularen, in Katarina ni \xc4\x8dakala dovolj dolgo, da bi se videlo, \xc4\x8de je bila nose\xc4\x8da s Henrikom. Ni se dobro razumela z Anno Stanhope, \xc5\xbeeno mo\xc5\xbeevega brata, in koristoljubni Thomas se je menda zanimal za Elizabeto._NEWLINE_Katarina je pod svojo skrbni\xc5\xa1tvo vzela pastorko Elizabeto in kasneje njeno sestri\xc4\x8dno Jane Grey. \xc4\x8ceprav je bila poro\xc4\x8dena \xc5\xa1tirikrat, je petintridesetletna Katarina zanosila in 30. avgusta 1548 rodila edinega otroka, Mary Seymour. Sre\xc4\x8da, ki je sledila po rojstvu njenega edinega otroka, se je zlomila zaradi nezvestobe njenega mo\xc5\xbea - Seymour je napadel Elizabeto in Katarina je bila prisiljena se odpovedati skrbni\xc5\xa1tvu nad njo._NEWLINE_Le \xc5\xa1est dni po rojstvu h\xc4\x8derke je Katarina 5. septembra 1548 umrla v gradu Sudeley v Gloucestershire zaradi zapletov pri porodu. Manj kot leto dni kasneje je bil Thomas obto\xc5\xbeen zarote proti kralju in usmr\xc4\x8den. Skrbni\xc5\xa1tvo nad Mary Seymour je bilo dodeljeno Katarinini prijateljici vojvodinji Katherine Willoughby. Mary je zadnji\xc4\x8d omenjena kot dvoletnica in \xc4\x8deprav nekateri menijo, da je odrasla in osnovala dru\xc5\xbeino, ve\xc4\x8dina zgodovinarjev meni, da je umrla v otro\xc5\xa1tvu.'